Blaster Master Zero

Blaster Master Zero er et action-eventyrspill i Blaster Master-serien utviklet av Inti Creates. Det kom ut i 2017 til Nintendo 3DS og Nintendo Switch. I 2019 kom spillet ut til Windows, i 2020 til PlayStation 4, og 2021 til Xbox One.

Spillet er den andre rebooten av Sunsofts Blaster Master-spillserie, som begynte med Blaster Master til NES i 1988.

Oppfølgeren, Blaster Master Zero 2, kom ut i 2019.

Handling 
I en fjern fremtid kommer jordkloden inn i en ny istid, etter utallige kriger og menneskelige katastrofer. På grunn av denne istiden ble menneskene tvunget til å leve under jorden. etter at istiden tar slutt, forsøker menneskene å gjenopprette planeten og miljøet. I løpet av den tiden faller en stor, mystisk komet til jorden. Men dette forhindret ikke deres innsats for å gjenopprette økosystemet, og mennesker kunne leve på jordens overflate igjen. Flere hundre år senere oppdager Jason Frudnick, et ungt geni innenfor robotikk, en uvanlig skapning som ligner på en frosk - og han kaller den Fred. Men den videre forskningen hans blir avbrutt når Fred stikker av gjennom et ormehull, som ser ut til å dukke opp fra ingensteds.

Jason havner dermed i et av de underjordiske miljøene fra fortiden, hvor han møter en pansret stridsvogn ved navn SOPHIA III. Han blir nødt til å bruke denne for å avverge mutanter som dukker opp. Samtidig som Jason leter etter Fred oppdager han en bevisstløs jente som heter Eve, som har en merkelig forbindelse til SOPHIA III. Sammen finner og redder de Fred, hvorpå Jason oppdager at både Eve og Fred i virkeligheten er romvesener. Fred er en sonde sendt av innbyggerne fra Eves planet for å lokalisere mutantene, som er fremmede inntrengere som en gang forsøkte å erobre planeten hennes. Eve er en android oppfunnet for å tjene som pilot og støtte for SOPHIA III. Sammen må de blant annet beseire lederen for mutantene.

Referanser

Eksterne lenker 
 
 

Videospill fra 2017
Action-eventyrspill
Metroidvania-spill
Plattformspill
Nintendo 3DS-spill
Nintendo Switch-spill
Windows-spill
PlayStation 4-spill
Xbox One-spill
Videospill utviklet i Japan